cyanic-selkie/wikianc huggingface dataset:
Just Like Heaven
"Just Like Heaven" é unha canción da banda inglesa de rock alternativo The Cure, editada como terceiro sinxelo do seu álbum Kiss Me, Kiss Me, Kiss Me o 5 de outubro de 1987. O grupo escribiu gran parte da canción durante as sesións de gravación no sur de Francia en 1987. A letra foi escrita polo seu líder, Robert Smith, que inspirouse nunha viaxe pasada á costa coa súa futura esposa. Antes de que Smith completara a letra, unha versión instrumental da canción foi usada como tema para o programa de televisión francés Les Enfants du Rock. A canción converteuse no primeiro éxito de The Cure en Estados Unidos e en 1988 acadou o número 40 nas listas da Billboard. Foi eloxiada pla crítica e versionada por artistas como Dinosaur Jr. e Katie Melua. Smith ten dito que considera a "Just Like Heaven" unha das cancións máis fortes da banda.
Macrolingüística
Lingüística externa
A lingüística externa é a parte da macrolingüística que estuda o relacionado cos factores extralingüísticos que inflúen nunha lingua. Entre os aspectos que interesarían á lingüística externa estarían: As disciplinas específicas que estudan estes aspectos da lingüística externa son sociolingüística, etnolingüística, dialectoloxía e psicolingüística. Outros aspectos sobre os que existiría menor consenso sobre se forman ou non parte da lingüística externa son os seguintes:
Joaquim Amat-Piniella
Joaquim Amat-Piniella participou en diversas actividades culturais e políticas durante os anos 30, e foi dirixente de Esquerra Republicana de Catalunya. Loitou na fronte de Andalucía durante a guerra civil española. Acabada a guerra, fuxiu a Francia, onde foi internado no Campo de concentración de Argelès-sur-Mer e no de Sant Cebrià, e despois foi mobilizado como traballador forzoso.
Como moitos republicanos españois, en 1940 foi deportado polos alemáns aó Campo de exterminio de Mauthausen, onde pasou cinco anos, ata que foi liberado polas tropas estadounidenses e puido retornar a Cataluña en 1946. Relatou a súa experiencia e as atrocidades do nazismo en forma novelada no libro K.L. Reich (Konzentrationslager Reich), que non conseguiu publicar até 1962. En 1962, xunto con outros compañeiros exdeportados, fundou o Amical de Mauthausen.
Ponts
O topónimo Ponts pode referirse a:
Kaunas
Nomes
Antes da independencia do país, a cidade era máis coñecida como Kovno, a forma tradicional do seu nome nas linguas eslavas. O seu nome en polonés é Kowno. A forma tradicional en ruso é Ковно, a pesar de Каунас tamén se usa dende 1940. En yiddish o seu nome é Kovne (קאָװנע), e en alemán é Kowno ou Kauen.
Eurotúnel
Detalles finais
O túnel inaugurouno oficialmente a Raíña británica Elizabeth II e o Presidente francés François Mitterrand, un 6 de maio de 1994.
Juan Carlos Martín Corral
Traxectoria
Nado en Guadalaxara, Juan Carlos formouse nas categorías inferiores do principal club da súa cidade, o CD Guadalajara. Na temporada 2004–05 debutou co primeiro equipo da Terceira División. O 26 de xullo de 2005 asinou polo Rayo Vallecano, onde continuou a formarse nas categorías inferiores. Tras dous anos, en 2007 foi ascendido ao filial do club madrileño, converténdose no porteiro titular do equipo, onde conseguiu o ascenso á Segunda División B. Juan Carlos debutou como profesional o 4 de xuño de 2011, saíndo como gardameta titular do primeiro equipo na derrota por 2-3 ante o FC Barcelona B, partido da Segunda División disputado no Campo de Fútbol de Vallecas.
Día dos Namorados
miniatura|200px|dereita|Unha postal do 1910. miniatura|200px miniatura|200px
Isabel Allende
Isabel Allende Llona, nada en Lima (Perú) o 2 de agosto de 1942, é unha escritora chilena. Actualmente reside en Estados Unidos. Unha das escritoras máis destacadas do mundo, con vendas por riba de 35 millóns de exemplares e traducida en 27 linguas. A súa obra ven marcada pola ditadura chilena, implantada co golpe militar que en 1973 derrubou o goberno do seu tío Salvador Allende.
Traxectoria
En 1984, publicou De amor e de sombra, que rapidamente se converteu noutro grande éxito e que tamén foi levada ó cine. As viaxes constantes que emprendeu promovendo os seus libros fixeron que o seu matrimonio con Frías chegase a termo. Divorciada do seu marido, casou con Willie Gordon o 7 de xullo de 1988 en San Francisco.
Castres, Tarn
Cultura e turismo
Entre os edificios relixiosos débese mencionar a igrexa de San Bieito, que foi no seu día a catedral de Castras, construída entre os séculos XVII e XVIII. O antigo pazo episcopal (XVII), obra do arquitecto Jules Hardouin-Mansart, o mesmo autor do castelo de Versalles e mais o xardín do bispado, tamén concibido polo mesmo xardineiro de Versalles (Le Nôtre), completan o conxunto. Na actualidade, o pazo episcopal é a sede da casa do concello. Finalmente, a torre románica de San Bieito é o vestixio que queda da abadía beneditina.
Yaoundé
Economía
Yaoundé é sobre todo unha cidade terciaria. Conta, porén, con industrias : cervexarías, serradoiros, carpinterías, tabacaleiras, papeleiras, e máis manufacturas mecánicas e de materiais de construción.
Metamorfose (mitoloxía)
Na mitoloxía grega, a metamorfose era un medio habitual dos deuses para interviren na vida dos mortais, pero tamén a causa dunha forte reflexión filosófica sobre a reencarnación e a migración das almas: no libro Timeo de Platón, o primeiro nacemento humano é unha acción do demiúrgo, pero as súas existencias posteriores dependen soamente do comportamento que rexese nas ánimas anteriores: as aves son a reencarnación dos homes sen maldade, os réptiles e vermes son a dos imbéciles e as mulleres a son dos covardes.
Zen Soto
Historia
As características de Soto como un estilo distinto de Zen remóntanse a Shih-t'ou Hsi-ch'ien-ch'ien (en xaponés Sekito Kisen, 700-790) quen conduciu un centro importante da práctica nas montañas da provincia de Hunan na China. Desta escola partiron tres escolas diferentes de Zen, das que o Soto é unha delas, fundado por Tung-tung-shan Liang-chieh (807-69) na China. A súa transmisión ao Xapón foi por Eihei Dogen Cenxi (1200-1253). Con certa similitude coas tradicións do budismo tibetano, un monxe sénior é nomeado para ser un portador do liñaxe no cerimonia da transmisión do Dharma. Este monxe será recoñecido previamente ao ter algún grao iluminación ou satori por un mestre actual de Zen, así como vivindo e servindo durante décadas nun mosteiro Zen. Os documentos da lineaxe remóntanse na cadea de transmisión ata Gautama Buddha, o histórico Buddha orixinal e fundador do budismo.
Arne Sorenson
Tamén foi membro da xunta directiva de Microsoft Corporation e Walmart, así como fideicomisario de Brookings Institution.
Vida temperá
Sorenson naceu na capital xaponesa o 13 de outubro de 1958. O seu pai, Morris "Bo" Sorenson, Jr., era pastor luterano no Xapón no momento do seu nacemento. A súa nai, Dorothy (Austin), era mestra da escola pública. A familia regresou aos Estados Unidos cando el tiña sete anos. Creceu en Saint Paul, Minnesota. Graduouse do Luther College en Decorah, Iowa en 1980, con especialización en negocios e relixión, e procedeu a obter o seu título de JD na Facultade de Dereito da Universidade de Minnesota en 1983.
Carreira profesional
Sorenson comezou a súa carreira traballando co bufete de avogados Latham &amp; Watkins, con sede en Washington, DC, onde se converteu en socio e especializouse en fusións e adquisicións. Un dos seus clientes durante este tempo foi Marriott International, a quen se uniu como avogado xeral asociado en 1996. Logo converteuse en vicepresidente sénior que se centrou no desenvolvemento comercial, así como en fusións e adquisicións. Durante este período, manexou a adquisición de Renaissance Hotels por valor de mil millóns de dólares. Posteriormente converteuse en director financeiro e director de operacións, antes de converterse en presidente e director executivo en 2012. Foi o primeiro executivo fóra da familia Marriott en dirixir a empresa.
Luis Ruiz
Luis Ruiz Sayago, nado o 30 de xuño de 1992 en Huelva, é un futbolista profesional español da canteira do Atlético de Madrid, que xoga como lateral esquerdo no CD Lugo da Segunda División.
Francisco Millán Mon
Traxectoria
No ano 2000 pasou a ser asesor de política internacional do ministro de Presidencia Mariano Rajoy, e logo continuou no seu equipo cando este pasou ao ministerio do Interior. Ao perder o Partido Popular as eleccións xerais de 2004, Millán Mon pasou a compoñer a lista da súa formación ás eleccións ao Parlamento Europeo de 2004, e resultou elixido eurodeputado. Como parlamentario en Bruxelas centrouse sobre todo en aspectos de política exterior europea, e foi relator dun informe sobre as relacións cos Estados Unidos. Foi o voceiro do Partido Popular Europeo no proceso de adhesión de Romanía á Unión Europea. resultou reelixido nas eleccións de 2009. En 2010 pasou a presidir o intergrupo de parlamentarios para os Camiños de Santiago. Dende 2008 é ademais membro do Comité Executivo Nacional do PP.
Vida persoal
É sobriño de Isidoro Millán González-Pardo e irmán do actual conde de Quirós, Alejandro Millán Mon, quen ademais foi gobernador civil de Pontevedra. Casou con Mercedes Rajoy Brey, irmá de Mariano Rajoy, de quen é polo tanto cuñado.
Xogos Mediterráneos
Sedes
{| style="margin:0 auto;" align=center width=85% id=toc
Erinaceinae
Xéneros e especies
Subfamilia Erinaceinae (ourizos cachos)
Influencia humana
Como ocorre con moitos pequenos mamíferos que viven arredor dos humanos, a circulación de coches é para eles un gran perigo e moitos morren atropelados ao cruzaren estradas, especialmente nas épocas do ano en que procuran parella para reproducirse ou se dispersan.
Domesticación
A tenencia destes animais como mascotas é ilegal en moitos países. En España está prohibida. Antes vendíanse en España tendas de mascotas, pero desde 2013 non é legal. En España, segundo a normativa vixente e o establecido no artigo 2 do Real Decreto 630/2013 do 2 de agosto de 2013, polo que se regula o Catálogo español de especies exóticas invasoras: "queda prohibida a distribución dos ourizos ananos africanos "Atelerix albiventris" e os seus híbridos, aplicándose tamén a prohibición xenérica da súa posesión, transporte, tráfico e comercio de exemplares vivos ou mortos, dos seus restos ou propágulos, incluíndo o comercio exterior". En Italia está tamén prohibido, así como nos países escandinavos e nalgúns outros países europeos. Nalgúns estados dos Estados Unidos e municipalidades do Canadá está prohibido tamén, e necesítanse licenzas para a crianza.
Derivada parcial
Introdución
no punto (1, 1, 3),
ou como "a derivada parcial de z con respecto a x en (1, 1, 3) é 3."
Notación
Para o seguinte exemplo, f será unha función de x e y.
Termodinámica
En termodinámica e outras áreas da física emprégase a seguinte notación:
Henry Rider Haggard
Henry Rider Haggard, nado en Bradenham, Norfolk, o 22 de xuño de 1856 e finado en Londres o 14 de maio de 1925, foi un escritor inglés.
Traxectoria
Nado no seo da aristocracia rural, estudou en Ipswich con resultados mediocres. En 1875 marchou a Natal como secretario do gobernador colonial Henry Bulwer, amigo da familia. Instalouse en Pietermaritzburg viaxou polo territorio dos zulú, aos que acabou apreciando e en 1877 estivo presente no anuncio oficial da anexión da República do Transvaal ao Imperio Británico. En 1878 convértese en secretario do Tribunal Superior de Xustiza do Transvaal ao tempo que envía crónicas á prensa londiniense. En 1879 abandona o seu posto na administración para dedicarse aos negocios e en 1880 merca unha granxa ao norte de Pretoria para dedicarse á cría de avestruces, que é un fracaso e regresa a Inglaterra, alí casa en agosto de 1880 coa súa veciña Louise Margitson, tras un ano en Durban voltan en 1881 para Inglaterra, instalados en Ditchingham, Norfolk, comeza a escribir sobre as súas experiencias africanas, o libro publicado en 1883, Cestwayo e os seus veciños brancos foi un fracaso de vendas, máis tarde instálanse en Kessingland e retoma o estudo de dereito, rematándoo en 1884, no mesmo ano que publica as novelas Dawn e The Witch's Tale que apenas se venderon.
Mantodeos
Taxonomía e evolución
A clasificación que se adoita utilizar máis habitualmente é a proposta por Beier en 1968, quen dividiu a orde en oito familias. Klass, en 1997, estudou os xenitais externos dos machos e postulou que as familias Chaeteessidae e Metallyticidae diverxeran das outras familias nunha data temperá. Porén, os Mantidae e Thespidae son ambos polifiléticos, polo que Mantodea terá que ser revisado.
Os primeiros fósiles de barbantesas datan de hai uns 135 millóns de anos e atopáronse en Siberia. Os fósiles deste grupo son raros: en 2007 só se coñecían unhas 25 especies fósiles. As barbantesas fósiles, incluíndo unha do Xapón con espiñas nas patas anteriores coma nas modernas barbantesas, encontráonse en ámbar do Cretáceo. A maioría dos fósiles en ámbar son ninfas; os fósiles de compresión (en rochas) inclúen adultos. As barbantesas fósiles da Formación Crato do Brasil inclúen o Santanmantis axelrodi de 10 mm de longo, descrito en 2003; igual que nas modernas barbantesas, as patas anteriores estaban adaptadas a capturar presas. Os espécimes ben preservados ofreceron detalles de só 5 μm grazas á tomografía computerizada de raios X.
Choia de bico amarelo
Descrición
Son voadoras extraordinarias, que utilizan as correntes de aire ascendentes para planear, e parecen divertirse perseguíndose e facendo manobras no aire. As choias son moi sociais que adoitan moverse en grupos grandes.
Mantodeos
Canibalismo sexual
O canibalismo sexual é común na maioría das especies predadoras de barbantesas en catividade, e foi tamén observado na natureza, onde aproximadamente unha cuarta parte dos encontros entre macho e femia teñen como resultado que a femia come o macho. Aproximadamente un 90% das especies predadoras de barbantesas presentan canibalismo sexual. Os machos adultos normalmente superan en número as femias ao naceren, pero as cifras son case equivalentes no estadio adulto, posiblemente porque as femias comen selectivamente os machos pequenos. En Tenodera sinensis, o 83% dos machos non son canibalizados no seu encontro coas femias, pero cando teñen lugar varios apareamentos, a probabilidade de que o sexan increméntase acumulativamente.
Na literatura e arte
miniatura|[[Aldous Huxley na súa novela Island (Illa) reflexiona sobre a morte observando unha parella de Gongylus gongylodes.]] Aldous Huxley fixo diversas observacións filosóficas sobre a natureza da morte cando dúas barbantesas se apareaban á vista de dous personaxes da súa novela de 1962 Island (Illa; a especie era Gongylus gongylodes). A autobiografía humorística do naturalista Gerald Durrell de 1956 titulada My Family and Other Animals (A miña familia e outros animais) inclúe un relato de catro páxinas sobre unha batalla case igualada entre unha barbantesa e unha osga.
Artes marciais
miniatura|Os grandes mestres do [[templo Shaolín, Shi DeRu e Shi DeYang, demostrando o estilo de artes marciais chamado "Barbantesa do sur" (Southern Praying Mantis).]]
Fiare Banca Ética
Fiare Banca Ética é un banco cooperativo de finanzas éticas.
Stewart Springer
Traxectoria
Máis de 35 especies de tiburóns, raias e outros animais foron clasificadas por el, ou nomeadas na súa honra.
A Pichoca, Valdoviño, Valdoviño
A Pichoca é un lugar da parroquia de Valdoviño no concello coruñés de Valdoviño na comarca de Ferrol. Non ten censados habitantes desde hai máis dunha década segundo datos do Instituto Galego de Estatística.
Lev Trotski
Os días da revolución
Despois da conquista do poder polos bolxeviques, Trotski tórnase Comisario do Pobo para os Asuntos Exteriores, coa misión de negociar o armisticio militar con Alemaña e os seus aliados. A posición de Trotski nas negociacións do armisticio foi oposta á de Lenin —que achaba que debería ser asinado un tratado con Alemaña en calquera condición— mais tamén oposta á dos comunistas de esquerda, que propuñan a guerra revolucionaria; para el, a posición a tomar sería de "nin paz, nin guerra"; o goberno soviético debería retirarse das conversacións e esperar pola axitación revolucionaria no exército alemán. A través dunha combinación previa con Lenin, que aceptara probar a súa proposta ("para estar de boas con Trotski, paga a pena até perder Letonia e Estonia", diría Lenin), Trotski acaba por retirarse das conversas o 10 de febreiro de 1918, respondendo a Alemaña cun novo ataque, que obrigou o goberno soviético a asinar por fin a 3 de marzo o desvantaxoso Tratado de Brest-Litovsk, que retirou o país da primeira guerra mundial para responder ós desexos de paz das masas e concentrarse na consolidación da Revolución.
Derrota diante de Stalin
miniatura|320px|Trotski e [[Lenin en Petrogrado, rodeado de soldados]] A morte de Lenin en 1924 crea un baleiro de poder que Stalin acaba por encher, aproveitando a influencia da que xa dispuña na burocracia partidaria. Nese momento, Trotski non quixo ou non puido oporse activamente a Stalin, manténdose discreto no 12º Congreso do Partido en 1923 (especialmente na polémica cuestión do testamento ocultado de Lenin, que condenaba a un Stalin demasiado poderoso e apelaba directamente á súa destitución) onde acaba por perder o control deste ante un triunvirato constituído por Stalin, Lev Kamenev e Grigori Zinoviev, que posteriormente Stalin disolvería con purgas ós seus propios camaradas, até concentrar todo o poder na súa persoa. Trotski e os seus apoios organízanse na Oposición de Esquerda, facción que nos anos seguintes loita no interior do partido contra Stalin.
No decorrer das loitas confusas que seguiron, Trotski procurou unha axuda —así como un aumento da súa influencia— na concentración no traballo teórico e intelectual. Trotski xa formulara, durante a revolución de 1905, a Teoría da Revolución Permanente (a proposición de que a revolución liberal-burguesa, nas condicións dun país capitalista atrasado como Rusia non se detería na constitución dunha república democrática, senón que avanzaría cara a unha revolución socialista, nun proceso sen solución de continuidade) contraria ó entendemento evolucionista do marxismo predominante na época, segundo o cal a revolución socialista é un produto do esgotamento previo das posibilidades de desenvolvemento capitalista nacional. Despois da Revolución de 1917, pasou a defender tamén que a revolución socialista era un proceso mundial e que a Revolución Rusa necesitaba continuar a se desenvolver nunha arena mundial, no ámbito dunha perspectiva internacionalista que contrastaba claramente coa política stalinista do "socialismo nun só país". Defendeu a rápida industrialización da economía e o abandono da Nova Política Económica de Lenin, cando Stalin e o teórico Bukharin defendían a industrialización gradual e a manutención daquela política.
Exilio e morte
esquerda|miniatura|Derradeiro despacho de Trotski, onde foi asasinado O 3 de setembro de 1938, nunha reunión con 25 delegados de 11 países, Trotski e os seus seguidores fundan a IV Internacional, como alternativa á III Internacional stalinista. Trotski entrara namentres en conflito con Diego Rivera (nunha disputa que tiña que ver tanto coas pretensións políticas de Rivera no movemento trotskista, que Trotski desfavorecía, coma co breve romance de Trotski con Frida Kahlo) e mudarase en 1939 para unha casa propia no barrio de Coyoacán, na Cidade de México. O 24 de maio de 1940 sobrevive a un ataque na súa casa por asasinos ó mando de Stalin, o pintor mexicano stalinista David Alfaro Siqueiros e Vittorio Vidale. Non sobrevivirá, porén, ó segundo ataque de Stalin: o 20 de agosto de 1940, o axente da policía política soviética (GPU) Ramón Mercader, nado en Barcelona, consegue entrar pacificamente na súa sala para un encontro, onde lle entrega un artigo feito por el para que lle dese a súa opinión. Mentres Trotski, sentado no seu despacho o lía, Mercader arremete cunha piqueta un golpe fatal dende atrás no seu cranio. Ó ouvir o ruído, os gardacostas de Trotski precipítanse para a sala e case matan a Mercader, pero Trotski detenos, exclamando: "Non o maten! Ese home ten unha historia para contar!". Faleceu ó día seguinte.
Trotski nunca foi formalmente rehabilitado polo goberno soviético, nin durante a "desestalinización" de Nikita Khrushchev, nin durante o Glasnost de Mikhail Gorbachev, a pesar da rehabilitación, durante estes dous episodios, da maioría da vella garda bolxevique morta durante as grandes purgas de Stalin.
Jonathan de Amo
Jonathan de Amo Pérez, nado en Barcelona o 13 de xaneiro de 1990, é un futbolista catalán que xoga na demarcación de defensa central.
Unidades periféricas de Grecia
As 74 unidades periféricas ou unidades rexionais (περιφερειακές ενότητες, perifereiakés enóti̱tes, sing. περιφερειακή ενότητα, perifereiakí̱ enóti̱ta) son divisións administrativas descentralizadas de Grecia. Son as subdivisións das 13 periferias do país, subdivididos en municipios. Foron introducidos como parte da reforma administrativa Kallikratis do 1 de xaneiro de 2011 e son comparables en tamaño e, na parte continental, lindeiras coas prefecturas de Grecia pre-"Kallikratis".
Larváceos
Bioloxía
O recente desenvolvemento de técnicas para a expresión de xenes alleos en Oikopleura dioica levou a uso desta especie como organismo modelo para o estudo da regulación xénica, e a evolución e desenvolvemento dos cordados.
Erecteion
O Erecteion (en grego: Έρέχθειον Erechtheion) é un templo grego erixido no lado norte da Acrópole de Atenas na honra aos deuses Atenea Poliás, Poseidón e Erecteo, rei mítico da cidade. De orde xónica, áptero, é un dos máis belos monumentos arquitectónicos gregos. A súa construción atribúese ao arquitecto Mnesicles, autor tamén dos Propileos. O Erecteion está feito de mármore pentélico. A súa construción iniciouse no -421 e rematouse no -406. O seu nome, que significa «o que sacode a Terra », designa o alcume ático de Poseidón.
Vaga de incendios forestais de 2006 en Galicia
A vaga de incendios forestais de 2006 foi un conxunto de 1970 incendios forestais (37 deles de grandes proporcións) que arrasaron Galiza (especialmente as provincias de Pontevedra e A Coruña), entre o 3 e o 15 de agosto de 2006. Provocaron a morte de catro persoas, e ardeu un número considerable de hectáreas (77 000 segundo a Xunta de Galicia, 86 033 segundo o Ministerio de Medio Ambiente, 86 232 segundo o CEIF, 88 000 segundo a Comisión Europea e 92 058 segundo o CSIC).
Descrición
Na provincia da Coruña arderon, segundo a Xunta, 28.000 ha. Unha das zonas máis afectadas foi a Costa da Morte, especialmente nos últimos días da vaga. Tamén foi moi afectada a Comarca de Santiago. En Teo e Ames os incendios estiveron moi preto de zonas habitadas.
Causas
A vaga deu pé ao conflito político, como xa sucedera coa catástrofe do Prestige. O Presidente da Xunta, Emilio Pérez Touriño, negouse a formular "hipóteses sen probas", pero Cristina Narbona (ministra de Medio Ambiente) culpabilizou traballadores das brigadas forestais, e Alfredo Pérez Rubalcaba e Cándido Conde-Pumpido falaron de "trama criminal organizada".
Glándula de Littré
A superficie da mucosa que reviste interiormente a uretra masculina presenta moitos pequenos divertículos chamados lagoas de Morgagni, a partir dos que se orixinan túbulos máis profundos, que se ramifican e constitúen as glándulas de Littré, as máis grandes das cales están na uretra esponxosa. As glándulas de Littré están revestidas por un epitelio estratificado cilíndrico similar ao da mucosa da uretra, pero nalgunhas zonas forma grupos compactos de células de aspecto claro e contido mucoso. As glándulas discorren en dirección oblicua pola lámina propia en dirección á raíz do pene e poden penetrar profundamente no corpo esponxoso. Verten na uretra. En homes vellos poden conter concrecións similares ás que se observan na próstata.
Reciben o seu nome polo médico francés do século XVII Alexis Littré (1648-1726).
Marcelino Martínez
Inicios (1940-1958)
Comezou a xogar ao fútbol nas praias de Ares e logo estivo interno ata os 16 anos no Seminario Maior de Santiago de Compostela, onde continuou xogando ao fútbol. Tras deixar o seminario e pasar brevemente polo Numancia de Ares e o Galicia de Mugardos, fichou en 1958 polo Racing de Ferrol, que militaba en Segunda División.
Quásar
Historia da observación de quásares
Un tema de debate durante os anos 1960 foi se os quasares eran obxectos próximos ou afastados como implicaba o seu corremento ao vermello. Suxeriuse que o corremento ao vermello dos quasares non era debido ao efecto Doppler senón a que a luz escapaba dun muro gravitacional. Porén, pensábase que unha estrela de suficiente masa para formar tal muro sería inestábel. Os quasares tamén mostraban unhas liñas de emisión infrecuentes que só se tiñan observado anteriormente en nebulosas de baixa densidade de gas quente, o que sería demasiado difuso para xerar a enerxía observada e manterse dentro do muro gravitacional. Houbo tamén preocupacións serias respecto á idea cosmolóxica dos quasares afastados. Un argumento firme contra isto é que as enerxías implicadas nos quasares excedían tódolos procesos de conversión de enerxía coñecidos, incluíndo a fusión nuclear. Nese momento, houbo algunhas suxestións sobre que os quasares eran, ata ese momento, algunha forma descoñecida de antimateria estábel e que iso podía influír no seu brillo. Esta obxección eliminouse coa proposta do mecanismo do disco de acrecemento nos anos 1970, e na actualidade a distancia cosmolóxica dos quasares é aceptada polo consenso científico.
En 1979, o efecto de lente gravitacional prognosticado pola Teoría Xeral da Relatividade de Einstein foi confirmado pola observación por primeira vez con imaxes do dobre quásar 0957+561.
Castelán cordobés
Este dialecto ten diferenzas salientables respecto das provincias que arrodean Córdoba. Non semella ter relación con ningún outro dialecto da rexión e isto é motivo de interrogantes sobre a orixe das súas características. É posible que proveñan dun substrato dos comechingóns, que na súa última época poboaron ese territorio.
Biruté Galdikas
Traxectoria
Traballa como profesora na Universidade de Simon Fraser, Columbia Británica, é recoñecida como un dos maiores persoeiros no mundo da primatoloxía e é autora de varios libros sobre a ameaza de extinción do orangután, en especial do orangután de Borneo.
Concilio de Basilea-Ferrara-Florencia-Roma
Primeiro conflito co papa
O <time class="nowrap date-lien" datetime="1433-12-24">15 de decembro de 1433 <time class="nowrap date-lien" datetime="1433-12-24">, Uxío IV debeu recoñecer a nulidade da súa decisión e a lexitimidade do concilio mediante a bula Dudum Sacrum. O <time class="nowrap date-lien" datetime="1434-07-05">26 de xuño de 1434  o concilio reafirmou solemnemente a súa superioridade respecto do papa.
Mirmecofáxidos
Características
Os osos formigueiros teñen un corpo robusto e alongado, máis o menos comprimido polos costados e cuberto por unha densa pelaxe. A súa lonxitude, sen contar a cola, oscila entre os 60 cm dos tamanduás até os 120 cm do oso formigueiro xigante. Teñen as patas ben desenvolvidas, pés plantígrados con robustas garras falciformes, e unha cola longa, prénsil nos tamanduás, que son de vida arborícola. O fociño é moi longo, tubular e recurvado cara a abaixo, sobre todo no oso formigueiro xigante, cunha abertura bucal moi reducida e estreita. As orellas son pequenas e arredondadas.
Hábitat e distribución
Encóntranse en América Central e do Sur, desde o sur de Belize e Guatemala até o norte da Arxentina.
El Ejido
Situación
O termo municipal de El Ejido atópase na comarca do Poniente Almeriense, entre o sistema montañoso da Serra de Gádor ao norte e o mar Mediterráneo ao sur. A súa xeografía está constituída principalmente por unha planicie de 45 msnm de altitude, que sofre lixeiras ondulacións (outeiros e valgadas), sendo a vexetación orixinaria de arbustos (esparto, oliveira brava, lentisco etc). A franxa costeira do municipio, de 27 quilómetros de lonxitude, posúe zonas húmidas de importancia ecolóxica.
Clima
O clima da comarca é mediterráneo, con invernos suaves (12 °C) e veráns calorosos (28 °C). As precipitacións son escasas (286 mm anuais), e acumúlanse no outono, inverno e primavera, sendo os meses máis húmidos decembro e xaneiro.
Economía
Algunhas das cuestións xurdidas nos últimos anos no municipio son a sobreexplotación dalgúns dos xacementos acuíferos ou a crise crecente do modelo de comercialización e produción ante a competencia de países non europeos con custos de produción máis reducidos.
Alcaldes
Estes son os alcaldes de El Ejido desde 1982, ano da separación entre Dalías e El Ejido:
Antena de Oro
Os premios Antena de Oro, creados en 1962, son outorgados anualmente pola Federación de Asociaciones de Radio y Televisión de España, aos profesionais máis destacados no campo da industria audiovisual. O xurado que decide os premios está integrado polos propios profesionais.
Nereida (lúa)
Descubrimento e Bautizo
Nereida foi descuberta o 1 de maio de 1949 por Gerard P. Kuiper, en placas fotográficas tomadas co telescopio de 82 polgadas do Observatorio McDonald. Propuxo o nome no informe do anuncio do seu descubrimento e máis tarde recibiría nome das Nereidas, as ninfas do mar na mitoloxía grega e asistentas do deus Neptuno. Foi a última lúa en ser descuberta antes da chegadas da sonda Voyager 2, a cal descubriría varias lúas máis.
Órbita e Rotación
Esta peculiar órbita suxire que esta lúa podería se-la captura dun asteroide ou dun obxecto procedente do cinto de Kuiper, ou que a órbita desta lúa foi perturbada durante a captura da lúa máis grande de Neptuno, Tritón.
Suecia
Suecia, oficialmente Reino de Suecia, é un país nórdico situado na península escandinava. Limitado ao norte e oeste con Noruega e ao leste con Finlandia, está conectado con Dinamarca pola ponte-túnel de Oresund, cruzando o estreito de Öreseund. Ademais está bañada polas costas do Mar Báltico, formando o Golfo de Botnia xunto con Finlandia.
Prehistoria
Na ausencia da dominación do Imperio romano, a Idade de Ferro sueca é considerada a partir da introdución da arquitectura de pedra e de ordes monásticas ao redor do ano 1100 a.C. Como os rexistros escritos desta época son de baixa credibilidade, este período é considerado protohistórico, é dicir, que aqueles rexistros apareceron despois do período en cuestión, foron escritos en distintas áreas, ou que os rexistros locais e contemporáneos son extremadamente curtos. Durante esta época o clima empeorou, forzando aos granxeiros a resgardar os seus animais dentro durante os longos invernos. Isto levou a unha acumulación anual de esterco, que puido ser usado por primeira vez de xeito sistemático para o enriquecemento do chan.
Imperio Sueco
miniatura|300px|Formación do [[Imperio sueco, 1560-1660.]] Durante o século XVII Suecia emerxeu como unha potencia europea. Antes de xurdir o Imperio Sueco, Suecia era un país moi pobre, escasamente poboado, pouco coñecido no norte de Europa e sen ningún poder importante nin reputación. Con todo, foi repentinamente convertido nunha das nacións líderes en Europa por Axel Oxenstierna e o rei Gustavo II Adolfo de Suecia, grazas á conquista de territorios de Rusia e Polonia-Lituania, mais tamén grazas á súa participación na guerra dos 30 anos, a cal converteu a Suecia no líder continental do protestantismo até o colapso do imperio en 1721.
Historia recente
Como outros países do mundo, entrou nun período de declinación económica, logo dos embargos de petróleo de 1973-1974 e 1978-1979. Na década de 1980 os alicerces da industria sueca foron fortemente reestruturados. A construción de barcos foi descontinuada, a talla de bosques foi integrada á produción moderna de papel, a industria do aceiro foi concentrada e especializada, e a enxeñaría mecánica foi robotizada. Entre 1970 e 1990 case tódolos impostos foron elevados máis do 10%, e o crecemento foi moi lento comparado coa maioría dos países de Europa Occidental. O imposto de límite de ingresos para os traballadores alcanzou a máis do 80% e o gasto público superou a metade do PIB nacional, á vez que a súa política económica era cuestionada polos economistas clásicos.
Manuel Díaz Pan
Traxectoria
Irmán de José María Díaz Pan. Afiliado ao Sindicato Único del Ramo de la Construcción da CNT coruñesa. Participou na guerra co exército sublevado. Incorporouse á guerrilla en 1946 no Destacamento Manuel del Río Botana da IV Agrupación guerrilleira que encabezaba Manuel Ponte Pedreira, da que foi comisario político. Por mor dunha delación, a Garda Civil cercounos no Fontao (Abellá, Frades) e morreu no enfrontamento xunto con Manuel Ponte e Manuel Rodríguez Suárez.
Suecia
Clima
A temperatura varía de norte ao sur. A parte central e sur do país ten veráns cálidos e invernos fríos, con temperaturas máximas entre 20 a 25 °C e mínimas entre 12 e 15 °C durante o verán; e unha temperatura media de -4 a 2 °C no inverno. Pola súa banda, a parte norte do país ten veráns máis curtos e frescos, e invernos máis longos e fríos con temperaturas usualmente baixo o punto de conxelación desde setembro até maio. Ondas de calor ocorren ocasionalmente, e temperaturas por encima dos 25 °C preséntanse durante varios días no verán, ás veces até na parte norte do país. A temperatura máis alta rexistrada en Suecia foi de 38 °C en Målilla, en 1947, mentres a temperatura máis baixa foi de -52,6 °C en Vuoggatjålme en 1966.
Política e goberno
Constitucionalmente, os 349 membros do Riksdag (Parlamento) teñen a autoridade suprema de goberno. O Riksdag é responsable da elección do Primeiro Ministro, quen dirixe o goberno (os ministerios). O poder lexislativo é compartido entre o Parlamento e o Primeiro Ministro. O poder executivo é exercido polo gobernante, mentres o poder xudicial é independente. Conta cun organismo chamado Lagrådet (Consello de Leis), que ten a facultade de examinar a constitucionalidade das leis e decisións do goberno, aínda que as súas resolucións non son obrigatorias; con todo, debido ás restricións desta forma de control de constitucionalidade e a unha débil xurisdición, os seus labores tiveron pouca actividade.
Economía
No final do 2007 as vinte compañías maiores rexistradas en Suecia eran Volvo, Ericsson, Vattenfall, Skanska, Sony Ericsson Mobile Communications AB, Svenska Cellulosa Aktiebolaget, Electrolux, Volvo Personvagnar, TeliaSonera, Sandvik, Scania, IKEA, Hennes & Mauritz, Nordea, Preem, Atlas Copco, Securitas, Nordstjernan e SKF.
Luz Darriba
Traxectoria
Realizou máis de 250 exposicións colectivas na Arxentina, o Uruguai, o Brasil, Costa Rica, España, Portugal, Francia, Alemaña, Romanía, Italia, o Xapón, Malaisia, o Reino Unido, os Estados Unidos, Venezuela, Bélxica, Holanda, Luxemburgo, e máis de 50 exposicións individuais internacionais.
Suecia
Cultura
miniatura|Tradicional casa rural en Suecia. A cultura de Suecia é percibida tipicamente como igualitaria, sinxela e aberta a influencias doutros países. O país recibiu a influencia cultural doutros países e institucións: a Igrexa católica e Alemaña durante a Idade Media, Francia durante o século XVIII, de novo Alemaña no século XIX e os países de cultura anglosaxoa despois da segunda guerra mundial.
Trece Colonias
250px|miniatura|dereita|Bandeira das Trece Colonias baixo o mandato británico con trece bandas e a [[Union Jack.]] miniatura|250px|dereita|Bandeira de [[Estados Unidos de América|Estados Unidos deseñada por Betsy Ross con 13 estrelas e 13 bandas, representando as Trece Colonias.]]
Suecia
Festividades
Festexado o 30 de abril este rito marca o comezo da primavera para moitos suecos. Acéndense grandes cacharelas con pólas secas. Festexada 6 de xuño, foi lexislada en 1983 para determinar o día nacional de Suecia. Elixiuse esta data por ser o día no cal Gustavo Vasa foi elixido rei de Suecia. En 2005 foi decretado festivo nacional. A festividade de Santa Lucía coroa as celebracións de advento e celébrase o 13 de decembro. Segundo a tradición nenas vestidas de branco percorren as rúas cantando e portando veas, encabezadas por unha delas que realiza o papel de Lucía, portando unha cinta vermella na cintura e unha coroa de luz formada por ramas e follas de arandos sobre a que se fixan unhas candeas. Unha antiga tradición pagá, que adoptou tras os conflitos relixiosos da Reforma, o nome da santa Lucía de Siracusa.
Clemátide
Clemátide é o nome vulgar que reciben as diferentes especies do xénero: Clematis, un xénero que posúe máis de 200 especies bravas e máis de 400 cultivares, na familia Ranunculaceae, composto na súa meirande parte por plantas rubideiras e lianas resistentes, con atractivas flores. Algunhas especies son arbustos, e outras herbáceas perennes.
Qin Shihuang
Foi primeiramente rei de Qin, desde 247 a 221 a.C.. O seu apelido era Ying (?) e o seu nome propio Zheng (?), dise que escollido por ser homónimo do mes do seu nacemento, primeiro no ano chinés. Mais o nome persoal dun soberano non era empregado, por respecto, mentres estaba vivo, de modo que para os seus contemporáneos era "o rei de Qin". Porén os investigadores menciónano coma o rei "Zheng de Qin". No 221 a. C., tomou oficialmente o título de « Primeiro augusto soberano » (Shi Huangdi), en referencia aos monarcas antigos Sanhuangwudi.
O seu reinado foi colocado so o signo da filosofía lexista inspirada por Han Fei Zi. Foi un soberano autoritario que non sufriu contestación. Ordenou unha violenta represión contra os confucianos, inimigos desde antigo do lexismo, acusados de conspirar na súa contra. Moitos serían enterrados vivos no mesmo outeiro onde decidira queimar os seus escritos. Tal incidente, foi relembrado pola Historia, e inspirou a Mao Zedong o lema "Queimemos os libros e enterremos as letras" (Fenshu Kengru ????), cando a Revolución Cultural. A partir dos anos 70 do século XX, Qin Shihuang, por outra banda, foi presentado nos manuais de historia baixo o favorábel aspecto dun monarca progresista que loitaba contra as forzas reaccionarias.
O título do emperador Qin
O uso actual na China é denominar ao primeiro Emperador Qin Shi Huang, e ás veces Qin Shi Huangdi, máis usado fóra da China.
O Unificador
Este sistema administrativo era en realidade unha extensión para todo o Imperio de sistemas xa implantados no Estado Qin antes da unificación da China. En Qin o feudalismo fora xa abolido no século IV, e o reino dividírase en provincias, cuxos gobernadores eran depostos segundo a vontade da autoridade central.
O Emperador desenvolveu unha dilatada rede de estradas e canais, conectando as provincias, para acelerar o comercio entre elas, e para facilitar os desprazamentos militares a provincias rebeldes.
As escavacións da tumba do Emperador Qin
A Qin Shihuang débeselle o mausoleo de Xi'an, que ten unha extensión aproximada de km², un túmulo, dunha altura de 115 m por 1,5 quilómetros, recubrindo unha foxa que contén arredor de oito mil estatuas de soldados e cabalos de cerámica.
Jesús de Polanco
Carreira profesional
Posuía o 64% das accións do grupo PRISA, e un dos grupos de medios de comunicación máis importantes de Europa con negocios en xornais (xeneralistas e deportivos), radio, televisión (dixital e analóxica), ademais do sector editorial, con editoriais de distinto perfil. En 2005 foi incluído por primeira vez na lista dos máis ricos do mundo da revista Forbes dos Estados Unidos ocupando a posición 210. O 16 de novembro de 2006, o consello de administración de PRISA decidira nomear como sucesor á fronte do grupo dos medios ao seu fillo, Ignacio Polanco Moreno, de 52 anos de idade.
Descolonización
Antecedentes
O crecemento de poboación e económico en varios países de Europa, fundamentalmente, levou a un tipo de colonización, co carácter de dominación (e, ás veces, exterminio) de pobos que ocupaban amplos territorios, e dos seus recursos naturais, creando grandes imperios coloniais. Un dos aspectos máis importantes desta colonización foi a escravitude, coa exportación dunha gran parte da poboación africana para as Américas, con consecuencias nefastas, tanto para o Continente Africano, como para os descendentes dos escravos, que perduran até hoxe.
Aleksandr Vinokurov
Traxectoria deportiva
Pero a dopaxe comeza a aparecer na súa carreira, apartando a Jan Ullrich e converténdose el en líder do conxunto alemán en 2003. Como tal, consegue a París-Nisa dese ano, a Amstel Gold Race, a Volta a Suíza e obtén a terceira praza no Tour de Francia 2003.
Cono
Para o froito das coníferas, ver artigo piña
A xeratriz dun cono é cada un dos segmentos cuxos extremos son o vértice e un punto da circunferencia da base.
Desenvolvemento dun cono recto
A forma de calcular a distancia a no desenvolvemento é coa ecuación de
Volume dun cono
A ecuación obtense mediante ,
Cono oblicuo
A base é un círculo ou unha elipse, e a altura é o segmento que contén o vértice, sendo perpendicular ao plano da base; pero non é coincidente co eixe do cono.
Ecuación en coordenadas cartesianas
En xeometría analítica e xeometría diferencial, o cono é o conxunto de puntos do espazo que verifican, respecto a un sistema de coordenadas cartesianas, unha ecuación do tipo:
Axioma da escolla
Uso
Non sempre se require o axioma da escolla. Se X é finito, o axioma necesario dedúcese dos outros axiomas da teoría de conxuntos. En tal caso é equivalente a dicir que se se ten un número finito de caixas, cada unha con polo menos un obxecto, pódese escoller exactamente un obxecto de cada caixa. Isto é evidente: comézase na primeira caixa, escóllese un obxecto; vaise á segunda, escóllese un obxecto; e así sucesivamente. Como só hai finitas caixas, este procedemento de escolla concluirase finalmente. O resultado é unha función de escolla explícita: unha que asigna á primeira caixa o primeiro obxecto escollido, á segunda o segundo etc. Unha proba formal para todo conxunto finito requiriría o principio de indución matemática.
Independencia
Un problema do axioma é que ten como consecuencia a existencia dalgúns obxectos contraintuitivos. Un exemplo diso é o paradoxo de Banach-Tarski, que di basicamente que é posible cortar unha bóla tridimensional en finitas partes, e usando só rotación e translación, reensamblarlas en dúas bólas do mesmo volume que a orixinal. A proba, como todas as probas que involucran o axioma da escolla, é só de existencia: non di como se debe cortar a bóla, só di que se pode facer.
Resultados que requiren AE pero son máis febles
Un dos aspectos máis interesantes do axioma da escolla é o gran número de lugares na matemática nos que aparece. Velaquí algunhas afirmacións que requiren o axioma da escolla no sentido de que non son demostrables en ZF pero si en ZFE. De forma equivalente, estas son certas en todos os modelos de ZFE e falsas nalgúns modelos de ZF.
Universo
Universo observable
Os cosmólogos teóricos e astrofísicos utilizan de xeito diferente o termo universo, designando ben o sistema completo ou unicamente unha parte del. Segundo o convenio dos cosmólogos, o termo universo refírese frecuentemente á parte finita do espazo-tempo que é directamente observable utilizando telescopios, outros detectores, e métodos físicos, teóricos e empíricos para estudar os compoñentes básicos do universo e as súas interaccións. Os físicos cosmólogos asumen que a parte observable do espazo comóbil (tamén chamado o noso universo) corresponde a unha parte dun modelo do espazo enteiro e normalmente non é o espazo enteiro. Frecuentemente utilízase o termo o universo como ambas: a parte observable do espazo-tempo, ou o espazo-tempo enteiro.
Sopa Primixenia
Nestas enerxías, os quarks que compoñen os protóns e os neutróns non estaban xuntos, e unha mestura densa superquente de quarks e gluóns, con algúns electróns, era todo o que podía existir nos microsegundos anteriores a que se arrefriasen o suficiente para formar o tipo de partículas de materia que observamos hoxe en día.
Big Rip ou Gran Desgarramento
O valor clave é w, a razón entre a presión da enerxía escura e a súa densidade enerxética. A w < -1, o universo acabaría por ser desgarrado. Primeiro, as galaxias separaríanse entre si, daquela a gravidade sería demasiado débil para manter integrada cada galaxia. Os sistemas planetarios perderían a súa cohesión gravitatoria. Nos últimos minutos, desbarataranse estrelas e planetas, e os átomos serán destruídos.
Cor
<div class="color_swatch" style="background: #f9f9f9; border: solid 1px #aaa; float: right; margin: 0 .5em 1em 1.5em; font-size: 90%; text-align: center; width: 10em;"><div style="background: #FFF8E7; border-bottom: solid 1px #aaa; color: #000000; height: 7em;" title="#FFF8E7"> Café cortado cósmico, a cor do universo. Historicamente creuse que o Universo é de cor negra, pois é o que observamos ao momento de mirar ao ceo nas noites despexadas. En 2002, con todo, os astrónomos Karl Glazebrook e Ivan Baldry afirmaron nun artigo científico que o universo en realidade é dunha cor que decidiron chamar café cortado cósmico. Este estudo baseouse na medición do rango espectral da luz proveniente dun gran volume do Universo, sintetizando a información proporcionada por un total de máis de 200.000 galaxias
A Vía Láctea
O núcleo central da galaxia presenta un espesor uniforme en todos os seus puntos, salvo no centro, onde existe un grande avultamento cun grosor máximo de 16 000 anos luz e cun grosor medio de 6000 anos luz.
Kit Harington
Christopher "Kit" Harington, nado o 26 de decembro de 1986 en Worcester, é un actor inglés de cinema, televisión e teatro.
Mármore
Distribución
Na natureza, o mármore, atópase en aglomerados irregulares no seo da rocha cristalina primitiva, (onde forma xacementos irregulares que con frecuencia resultan ser filóns ) e menos frecuentemente formando estratos (en capas).
Protocolo IPv6
Enderezamento
O enderezamento no IPv6 é de 128 bits, e inclúe prefixo de rede e sufixo de host. Porén, non existen clases de enderezos, como acontece no IPv4. Así, a fronteira do prefixo e do sufixo pode ser en calquera posición do enderezo.
Os enderezos IPv6 son normalmente escritos como oito grupos de 4 díxitos hexadecimais. Por exemplo, 3ffe:6a88:85a3:08d3:1319:8a2e:0370:7344
Áed Find
Segundo xenealoxías posteriores, Áed era o bisavó de Kenneth MacAlpin (Cináed mac Ailpín) que é tradicionalmente considerado como o primeiro rei as the first rei dos escoceses.
Laia Cañigueral
Traxectoria
Licenciada en Socioloxía, conta cun posgrao en Participación Cidadá e Desenvolvemento Sustentable pola UAB. É responsable do Gabinete do Director na Axencia Catalá de Cooperación ao Desenvolvemento da Generalitat de Cataluña e é secretaria Nacional das Relacións Internacionais das JERC (Mocidades de Esquerra Republicana de Catalunya).
SMS Königsberg
miniatura|SMS Königsberg, agosto 1915 O SMS Königsberg foi un cruceiro lixeiro construído en 1905 para a mariña imperial alemá. Tiña tres chemineas e estaba armado con dez canóns e dous tubos lanzatorpedos, contaba cunha tripulación de 322 homes que chegou á África Oriental Alemá o 6 de xuño de 1914, un pouco antes do comezo da primeira guerra mundial co seu comandante Max Loof baixo ordes directas do xeneral Paul Erich von Lettow-Vorbeck, ao mando de todas as tropas alemás no territorio.
Estado de emerxencia
miniatura|dereita|320px|Por mor do [[furacán Katrina, declarouse o estado de emerxencia en rexións de Luisiana, Alabama e Mississippi o 27 de agosto de 2005.]] Baixo a denominación de estado de emerxencia agrúpanse os réximes de excepción que pode ditar o goberno dun país en situacións de grave alteración da normalidade ou da orde interna dun estado. Estas alteracións poden ser consecuencia de catástrofes, epidemias ou circunstancias políticas, civís ou bélicas que impiden a vida normal da totalidade ou parte do territorio dun país.
Isidro Pondal Abente
Isidro Pondal Abente finado en Santiago de Compostela o 30 de xullo de 1925, foi un médico galego.
ATC Código A11
A SISTEMA DIXESTIVO E METABOLISMO